OpenLLM-France/wikimedia huggingface dataset:
# Katsuragi (Nara)

Katsuragi (葛城市, Katsuragi-shi) és una ciutat i municipi de la prefectura de Nara, a la regió de Kansai, Japó. Katsuragi és un lloc històric important del Japó, ja que fou capital del país i encara conserva molts temples, santuaris i tombes d'antics Emperadors. Part de la població, encara hui ascendent, de Katsuragi és fruit de la població flotant que a diari es trasllada a treballar a Osaka.

## Geografia

La ciutat de Katsuragi es troba localitzada a la part nord-occidental de la prefectura de Nara. Amb un ric entorn natural, Katsuragi limita a l'oest amb la serra de Kongō, la qual inclou els monts Nijô, Iwahashi i Katsuragi. La part oriental del municipi inclou les zones comercials i residencials amb la Nacional 24, les estacions de ferrocarril i el riu Katsuragi. El terme municipal de Katsuragi limita amb els de Kashiba al nord; amb Yamato-Takada a l'est i amb Gose al sud; a l'oest, ja a la prefectura d'Osaka, limita amb Taishi, Kanan i Chihaya-Akasaka.
El clima és generalment suau i és classificat com a clima d'interior. Els canvis de temperatura durant el mateix dia poden ser dràstics. El clima és càlid a l'estiu i fred a l'hivern, amb nevades ocasionals.

## Història

Des d'almenys el període Heian fins a la fi del període Edo, la zona on ara es troba el municipi de Katsuragi va formar part de l'antiga província de Yamato. L'actual municipi de Katsuragi es creà l'1 d'octubre de 2004 fruit de la unió de les viles de Shinjō i Taima, les dues pertanyents al districte de Kita-Katsuragi.

## Administració
### Alcaldes

Des de la seua fundació, el municipi de Katsuragi ha tingut els següents alcaldes:
* Yoshihiko Yoshikawa (2004-2008)
* Kazuya Yamashita (2008-2016)
* Kazuhiko Ako (2016-present)

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| n/a | n/a | n/a | n/a | 17.428 | 21.431 | 29.546 |
| 1990 | 2000 | 2010 | 2020 | 2030 | 2040 | 2050 |
| 33.939 | 34.950 | 35.856 | 37.248 | - | - | - |

## Transport
### Ferrocarril

* Companyia de Ferrocarrils del Japó Occidental (JR West)
** Yamato-Shinjō
* Ferrocarril Kinki Nippon (Kintetsu)
** Nijō-jinjaguchi - Taimadera - Iwaki - Shakudo - Oshimi

### Carretera

* Autopista del sud d'Osaka-Nara (Minami-Hanna)
* Nacional 24 - Nacional 165 - Nacional 166 - Nacional 168

## Agermanaments

* Shinjō, prefectura de Yamagata, Japó.
* Shinjō, prefectura d'Okayama, Japó. (24 d'agost de 1986)
* Tōma, Hokkaido, Japó. (Agost de 1995)

## Referències

* ↑ https://www.post.japanpost.jp/cgi-zip/zipcode.php?pref=29&city=1292110&cmp=1
* ↑ Statistics Bureau of Japan
# Katsuo Ōno

Katsuo Ōno (japonès: 大野克夫) (Kyoto, 12 de setembre de 1939) és un músic i compositor japonès autor de diverses bandes sonores d'anime i cinema. És especialment conegut per ser el compositor de les bandes sonores de Taiyō ni Hoero! i Detectiu Conan.
Del 1961 al 1970, abans de dedicar-se a la composició de bandes sonores, Katsuo Ōno va formar part del grup de música japonès The Spiders.

## Obres

| Any | Títol | Rol | Notes |
| 1966 | Seishun a Go-Go | Música: Little Roby | |
| 1972 – 1986 | Taiyō ni Hoero! | Compositor | Banda sonora |
| 1982 | Les misterioses ciutats de l'or | Música: Itsuka Dokokade Anatani Atta, Bouken Sha tashi | |
| 1996 – actualitat | Detectiu Conan | Compositor i músic | Banda sonora |
| 1991 – 2020 | Shūchakueki | | |
| 2013 | El detectiu Conan: El detectiu al mar distant | Músic | |
| 2014 | El detectiu Conan: El franctirador dimensional | Compositor | Banda sonora |

## Referències

* ↑ «大野克夫先生インタビュー». ORICON NEWS. 日本テレビ, 24-01-2019. Arxivat de l'original el 2019-04-21. [Consulta: 21 abril 2019].
* ↑ «大野克夫». JASRAC, 12-09-2016. [Consulta: 21 abril 2019].
* ↑ «大野克夫». TR, 24-01-2019. [Consulta: 17 febrer 2019].
* ↑ «『太陽にほえろ！』VS『名探偵コナン』大野克夫、テレビ音楽の挑戦». MUSIC CALENDAR, 24-01-2019. [Consulta: 21 abril 2019].

## Vegeu també

* Banda sonora del Detectiu Conan

## Enllaços externs

* Katsuo Ōno - Lloc web oficial
* Katsuo Ōno a l'Enciclopèdia d'Anime News Network (anglès)
# Deportes Iberia

El Deportes Iberia és un club de futbol xile de la ciutat de Los Ángeles.

## Història

El club va ser fundat el 15 de juny de 1933, a Conchalí (Santiago). El 1946 ingressà a primera divisió, on jugà fins 1954, quan baixà a segona, essent el primer club xilè en baixar a segona en la història.
Es traslladà a Puente Alto entre 1966 i 1968 i a Los Ángeles, Regió del Bío-Bío des de 1969. El 1992 baixà a tercera divisió, i la temporada 2013-14 retornà a segona (Primera B).
Manté forta rivalitat amb el club Malleco Unido d'Angol i Curicó Unido.

## Palmarès

* Tercera divisió xilena de futbol (Segunda División Profesional):
** 2012, 2013, 2013-14
* Copa Apertura Segunda División:
** 1984
* División de Honor Amateur (DIVHA):
** 1945

## Referències

* 1 2 «Deportes Iberia S.A.D.P.» (en castellà). Superintendencia de Valores y Seguros. [Consulta: 8 agost 2014].
* ↑ «El detalle de los nuevos estadios anunciados por Bachelet el 21 de mayo». La Tercera, 22-05-2015. Arxivat de l'original el 4 de març 2016. [Consulta: 25 novembre 2015].
* ↑ «Iberia de Santiago, el equipo del cura». Radio Futuro, 08-08-2013. [Consulta: 25 febrer 2016].
* ↑ «¿Cuál fue el primer equipo en bajar a Segunda?». Radio Futuro. Arxivat de l'original el 24 de setembre 2015. [Consulta: 5 agost 2015].
* ↑ «Iberia se coronó tricampeón ante Melipilla y consigue el ascenso».
* ↑ «Iberia ganó el clásico a Malleco Unido en Los Ángeles». ANFP, 10-11-2013. [Consulta: 8 novembre 2017].
* ↑ «La violencia entre hinchas se vuelve asunto nacional». La Tercera, 18-07-2014. [Consulta: 8 novembre 2017].

## Enllaços externs

* Web Oficial Arxivat 2015-12-10 a Wayback Machine. (castellà)
# Dénes Dibusz

Dénes Dibusz (Pécs, 16 de novembre de 1990) és un futbolista professional hongarès que juga com a porter pel Ferencvárosi TC.
El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Carrera de club
### Ferencváros

El 20 de maig de 2015, el Ferencváros va vèncer el Videoton per 4-0 al Groupama Arena a la final de la Magyar Kupa 2014–1.

## Estadístiques de club

| Club | Temporada | Lliga | Lliga | Copa | Copa | Copa de la Lliga | Copa de la Lliga | Europa | Europa | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols |
| Pécs |
| Pécs | 2008–09 | 1 | 0 | 0 | 0 | 0 | 0 | 0 | 0 | 1 | 0 |
| Pécs | 2010–11 | 29 | 0 | 2 | 0 | 0 | 0 | 0 | 0 | 31 | 0 |
| Pécs | 2011–12 | 30 | 0 | 2 | 0 | 0 | 0 | 0 | 0 | 32 | 0 |
| Pécs | 2012–13 | 29 | 0 | 0 | 0 | 3 | 0 | 0 | 0 | 32 | 0 |
| Pécs | 2013–14 | 10 | 0 | 0 | 0 | 4 | 0 | 0 | 0 | 14 | 0 |
| Pécs | Total | 99 | 0 | 4 | 0 | 7 | 0 | 0 | 0 | 110 | 0 |
| Barcs |
| Barcs | 2009–10 | 20 | 0 | 1 | 0 | 0 | 0 | 0 | 0 | 21 | 0 |
| Barcs | Total | 20 | 0 | 1 | 0 | 0 | 0 | 0 | 0 | 21 | 0 |
| Ferencvárosi TC |
| Ferencvárosi TC | 2013–14 | 13 | 0 | 0 | 0 | 3 | 0 | 0 | 0 | 16 | 0 |
| Ferencvárosi TC | 2014–15 | 30 | 0 | 2 | 0 | 1 | 0 | 4 | 0 | 37 | 0 |
| Ferencvárosi TC | Total | 43 | 0 | 2 | 0 | 4 | 0 | 4 | 0 | 53 | 0 |
| Career Total | | 162 | 0 | 7 | 0 | 11 | 0 | 4 | 0 | 184 | 0 |
Actualitzat a 10 desembre 2014.

## Palmarès
### Ferencváros

* Magyar Kupa: 2014–15

## Referències

* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].
* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].
* ↑ «Ferencváros thump Videoton to end cup drought». UEFA.com, 20-05-2015.

## Enllaços externs

* Dénes Dibusz, Fitxa a Soccerway
# Déjà vu (desambiguació)

«Déjà vu o Déjà Vu» té aquests significats:
Vegeu també: Deià...Vu
# Document (àlbum)

Document és el cinquè àlbum d'estudi de la banda estatunidenca R.E.M.. Es va publicar el 31 de juliol de 1987 per I.R.S. Records amb la producció de Scott Litt.

## Producció

Aquest àlbum va significar la primera col·laboració entre la banda i el productor Scott Litt, que fou tan positiva que es va repetir en successius treballs més. Litt es va encarregar de muscular més el so de R.E.M., va ampliar el repertori d'instruments però va donar més entitat a les guitarres. R.E.M. va decidir començar a experimentar amb el seu so gràcies als nous instruments com el saxòfon o la mandolina, i per fomentar l'experimentació van començar a intercanviar-se els instruments tan en els assaigs, a l'estudi, i als concerts.
El primer senzill del disc, «The One I Love», va representar el primer Top 10 de la banda a la llista estatunidenca, i l'àlbum va esdevenir disc de platí.
L'àlbum va ser molt ben valorat per part de la crítica, la majoria destacant que havia set el millor disc de R.E.M. fins al moment. Per exemple, la revista Rolling Stone el va destacar entre els millors de la dècada del 1980 (41ena posició), i també dins els 500 millors àlbums de tots els temps, concretament la 462è lloc.
Posteriorment es van realitzar dos rellançaments del disc, l'any 1999 ho va fer I.R.S. Records amb la remasterització de Bob Ludwig, i el 2005 ho va fer Capital Records amb les mescles de so realitzades per Elliot Scheiner, aquest per commemorar el 25è aniversari de la seva publicació.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe.

## Posició en llistes

| Llista (1987) | Posició | Certificacions |
| Austràlia | 47 | Or |
| Estats Units | 10 | Platí |
| Regne Unit | 28 | Or |

## Crèdits

| R.E.M. Bill Berry – bateria, veus addicionals Peter Buck – guitarra, dulcimer Mike Mills – baix, teclats, veus addicionals Michael Stipe – cantant Músic addicionals Steve Berlin – vents Carl Marsh – sintetitzador Fairlight CMI | Producció R.E.M. – producció Scott Litt – producció Steve Catania – enginyeria Tom Der – enginyeria Toni Greene – enginyeria Gary Laney – enginyeria Ted Pattison – enginyeria Todd Scholar – enginyeria Bob Ludwig – masterització Elliot Scheiner – mescles Jim McKay – fotografia Michael Meister – fotografia Sandra-Lee Phipps – fotografia Ron Scarselli – fotografia |

## Referències

* ↑ Greene, Andy. «R.E.M. Reflect on ‘Green,’ Landmark 1988 Album» (en anglès). Rolling Stone, 10-05-2013. [Consulta: 5 juliol 2020].
* ↑ «R.E.M. > Document» (en anglès). AllMusic. [Consulta: 8 juliol 2020].
* ↑ «500 Greatest Albums of All Time» (en anglès). Rolling Stone. [Consulta: 8 juliol 2020].
* ↑ «Document» (en anglès). RIAA. [Consulta: 24 juliol 2020].
* ↑ «REM > Albums» (en anglès). OfficialCharts.com. [Consulta: 24 juliol 2020].
* ↑ «REM > Document» (en anglès). BPI. [Consulta: 24 juliol 2020].
# Director de televisió

El director de televisió és la persona encarregada de dirigir les activitats que involucren gravar o filmar una producció de televisió.

## Obligacions

Les obligacions del director de televisió varien conforme es tracti d'una producció en viu ?com la transmissió del noticiari o d'un esdeveniment esportiu- o d'una filmada o gravada. En els dos casos és responsable de supervisar la col·locació de les càmeres, dels elements d'il·luminació, micròfons i elements de suport. En una producció de ficció el seu rol és similar a la d'un director de cinema, fent suggestions als actors, indicant a l'operador quan començar i finalitzar la filmació. En les sèries de televisió compostes de diversos episodis, el paper del director pot diferir del rol del director de cinema doncs solament treballarà en un o en diversos episodis en lloc de ser l'autor de la totalitat de la producció; en aquest cas el control creatiu estarà més aviat en mans del productor de televisió de la sèrie.

## Responsabilitats

En les produccions en directe, el director a més de donar amb promptitud les ordres del moment, ha de conservar la calma i mantenir l'ordre a la sala de control, en el pis de filmació i en tots els llocs sota la seva supervisió.
L'estudi per al noticiari pot tenir, com més, quatre càmeres amb moviments reduïts. En una transmissió esportiva pot haver-hi 20 o 30 càmeres i ha d'indicar-li contínuament als operadors què han d'enfocar.
En tant el director és responsable dels elements específics que fan a la producció, el productor de televisió -generalment assegut a la sala de control en un segon pla darrere del director- fa una coordinació més general, que inclou les pautes publicitàries i la durada del programa.

## Vegeu també

* Realitzador

## Referències

* «Director, Television». Arxivat de l'Television Director at The Museum of Broadcast Communications original el 2009-02-07. [Consulta: 6 abril 2010].
# Karl von Adolph Morlot

Karl von Adolph Morlot conegut també com a Adolphe Morlot (22 de març de 1820 - 10 de febrer de 1867) va ser un geòleg i arqueòleg suís.
Exercí de professor de geologia a l'Acadèmia de Lausana. També va ser conservador del Museu Arqueològic de Berna.
L'hivern de 1853-1854 en descendir el nivell del llac de Lausana es van posar al descobert restes de construccions en forma de palafits i Morlot en va resumir les troballes assenyalant com mitjançant la geologia es podia reconstruir el passat de la humanitat.
Durant els anys 1856 a 1866 la construcció del ferrocarril va obligar a escavar una trinxera al costat del llac Leman que va deixar al descobert restes humanes de l'edat del Bronze i neolítiques que Morlot va datar mitjançant càlculs basats en l'estatigrafia per primera vegada de manera absoluta.
El seu concepte del desenvolupament de la història és clarament evolucionista i progressista i es va interessar molt per l'aplicació de l'etnologia a la ciència de la prehistòria. Va mantenir correspondència amb Charles Darwin.
Morlot va utilitzar per primera vegada el terme quaternari
# Economy

«Economy» té aquests significats:
* Economy (Indiana), població dels Estats Units a l'estat d'Indiana.
* Economy (Pennsilvània), població dels Estats Units a l'estat de Pennsilvània.
Viccionari
# Kaveri

El Kaveri (en kannada: ಕಾವೇರಿ ನದಿ, en tàmil: காவிரி ஆறு|காவிரி ஆறு), Cauvery segons la denominació colonial anglesa, és un dels grans rius de l'Índia, considerat sagrat com part dels Sapta Sindhu ('set rius'). El seu naixement és a Talakaveri al districte de Kodagu als Ghats Occidentals, estat de Karnataka, i corre cap al sud i l'est per Karnataka i Tamil Nadu desaiguant a la badia de Bengala per dues boques. La seva conca es calcula en 72.000 km². El seu curs és de 765 km.

## Afluents

Els seus afluents principals són:
* Arkavati.
* Amaravati.
* Bhavani.
* Kundahs.
* Kabbani.
* Hemavati.
* Suvarnavati o Haringi.
* Lakshmantirta.
* Kakabe.
* Kadanur.
* Kummahole.
* Muttaremutta.
* Chikkahole.
* Honnuhole o Suvarnavati.
* Lakshmana Tirtha o Lakshmantirtha.
* Kabini.
* Lokapavani.
* Noyil.
* Shamsha.

## Vegeu també

* Llista de peixos del riu Kaveri
* Tiruchirappalli
* Melukote

## Referències

* ↑ Hunter, Sir William Wilson. The Imperial Gazetteer of India. Londres: Trübner & co., 1885.
* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Edenharterita

L'edenharterita és un mineral de la classe dels sulfurs. Rep el nom en honor d'Andreas Edenharter (1933-), de la Universitat de Göttingen, Alemanya, qui va sintetitzar primer el material mentre realitzava experiments hidrotermals amb sulfosals de tal·li.

## Característiques

L'edenharterita és un sulfur de fórmula química PbTlAs₃S₆. Es tracta d'una espècie aprovada com a espècie vàlida per l'Associació Mineralògica Internacional publicada per primera vegada l'any 1992. Cristal·litza en el sistema ortoròmbic. La seva duresa a l'escala de Mohs oscil·la entre 2,5 i 3.
Segons la classificació de Nickel-Strunz, l'edenharterita pertany a «02.HD: Sulfosals de l'arquetip SnS, amb Tl» juntament amb els següents minerals: lorandita, weissbergita, christita, jankovicita, rebulita, imhofita, jentschita, hutchinsonita, bernardita, sicherita i gabrielita.

## Formació i jaciments

Va ser descoberta a la pedrera Lengenbach, situada a la comuna de Binn, dins el cantó de Valais, Suïssa. Es tracta de l'únic indret en tot el planeta on ha estat descrita aquesta espècie mineral.

## Referències

* ↑ «Edenharterite» (en anglès). Mindat. [Consulta: 31 març 2018].
# Keke Rosberg

Keijo Erik «Keke» Rosberg (6 de desembre de 1948) és un pilot de Fórmula 1 popular a principi dels anys 1980, i a pesar d'haver nascut a Estocolm (Suècia) fou el primer pilot finlandès en córrer en la Fórmula 1. Això i la seva velocitat li valgueren el malnom de «finlandès volador».
Debutà a la Fórmula 1 amb l'equip Theodore en el Gran Premi de Sud-àfrica de 1978. Va passar per ATS, Wolf i Fittipaldi abans d'arribar a Williams el 1982. Aquest any va guanyar la seva primera carrera a Fórmula 1, el Gran Premi de Suïssa, que es corria a Dijon (França) a causa del fet que a Suïssa estaven prohibides les carreres d'autos. Fou l'única victòria en tot l'any, però ningú va guanyar més de dues carreres i al final Keke va ser el més regular i el que més punts va sumar, adjudicant-se el Campionat Mundial de Pilots amb el Williams FW08 amb motor Cosworth.
Va seguir Williams fins a 1985, però malgrat que va aconseguir guanyar quatre carreres més, les temporades foren decebedores.
El 1986 va passar a McLaren. Encara que McLaren havia guanyat els campionats més recents, aquell any Williams fou l'equip a vèncer. A final d'any es va retirar.
Després de la seva retirada, ha tingut cura de les carreres de diversos pilots, com Jirky Jarvi Lehto, Mika Häkkinen, Olivier Panis, i més recentment del seu fill Nico Rosberg.

## Palmarès

* Campionats del món : 1 (1982)
* Curses : 128
* Victòries : 5
* Podiums : 17
* Poles : 5
* Voltes ràpides : 3

## Referències

* ↑ «Keke Rosberg» (en anglès). Hall of Fame. Formula 1. [Consulta: 10 juny 2014].
| Precedit per: Nelson Piquet | Campió del món de Fórmula 1 1982 | Succeït per: Nelson Piquet |
# Eleccions al Consell General d'Andorra

Les eleccions al Consell General d'Andorra són la fórmula de participació democràtica dels ciutadans d'Andorra per elegir als seus representants al Consell General, òrgan de representació popular que, amb 28 consellers, és el poder legislatiu del Principat d'Andorra.

## Sistema electoral

Les eleccions generals andorranes es regeixen per un principi de vot paral·lel. Cada elector ha d'emetre dos vots en dues urnes diferenciades: Un vot és a una llista tancada d'àmbit nacional amb catorze candidats, i es diposita en una urna blava. L'altre vot és a una llista tancada d'àmbit local (la seva parròquia) amb dos candidats, i es diposita en una urna blanca. Una mateixa persona no pot aparèixer com a candidata a una llista nacional i una de parroquial, ni tampoc en dues parròquies diferents.
S'elegeixen vint-i-vuit consellers generals amb el sistema següent:
* Catorze consellers representen les set parròquies d'Andorra. A cadascuna d'aquestes, els dos candidats de la llista local més votada són els elegits, seguint el sistema de representació majoritària.
* Catorze consellers es reparteixen de forma proporcional a partir dels vots que reben les llistes nacionals. Les llistes que superen la barrera electoral de la catorzena part dels vots vàlids (un 7,14%) reben un nombre d'escons assignat segons la regla del major residu.
Un cop s'ha escollit la composició del parlament andorrà, el Consell General ha de triar el cap de Govern amb majoria. El cap de Govern ha de ser l'un dels caps de llista de cadascun dels partits polítics que s'han presentat en la circumscripció nacional. En aquest sentit, el parlament vota lliurement. Tot i així, la dinàmica dels partits fa que el cap de Govern escollit sigui normalment aquell que ha obtingut majoria al parlament, acumulant els vots en la circumscripció nacional i en la parroquial. Un cop escollit el cap de Govern, aquest és el que decideix qui ha de ser ministre. Els ministres són aquells que normalment s'havien presentat a les eleccions com a equip de treball del partit.

## Referències

* ↑ Articles 19, 51, 52 de la Llei 28/2007
* ↑ Article 42.2 de la Llei 28/2007
* ↑ Article 57 de la Llei 28/2007
* ↑ Article 58 de la Llei 28/2007
* ↑ http://www.eleccions.ad
* ↑ http://www.eleccions.ad/EC_2011/index.htm Arxivat 2015-10-06 a Wayback Machine.
# Eleccions al Canadà

El Canadà celebra eleccions per legislatures o governs en diverses jurisdiccions: per al govern federal (nacional), per als governs provincials i territorials, i per als governs municipals. També es fan eleccions a la Primera Nació i a organitzacions públiques i privades o sindicats.

## Vegeu també

* Parlament del Canadà
* Cambra dels Comuns del Canadà
* Senat del Canadà
* Eleccions federals del Canadà de 2019

## Enllaços externs

* Elections Canada (anglès)
* Arxius Digitals CBC del Canadà-El Vot a Canadà (anglès)
* Arxius Digitals CBC del Canadà-Campanyes (anglès)
# Dossiers

Dossiers fou un programa informatiu de Televisió Valenciana dedicat als reportatges en profunditat i de producció pròpia sobre temes d'actualitat. Es va començar a emetre el 1989 en la franja prèvia a l'informatiu Notícies 9 del diumenge i cada 15 dies. Alguns dels reportatges realitzats per Dossiers, com Brasil, infern verd i Les pedres de la ira, sobre la intifada palestina, es van programar també en altres televisions autonòmiques.
Amb el tancament d'RTVV, quedà inconclús un documental sobre Cambodja.

## Referències

* ↑ De Moragas Spà, Miquel; Garitaonandía, Carmelo; Arvidson, Peter [et al.].. Televisión de Proximidad en Europa: Experiencias de Descentralización en la ERA Digital (en castellà). València: Universitat de València, 1999, p. 179. ISBN 844901641X.
* ↑ Anchel Cubells, José María (2004) Canal 9: Historia de una programación (1989-1995) (en castellà). Tesi de la Universidad Complutense de Madrid, Facultat de Ciències de la Informació, Departament de Sociologia IV, p. 170.
* ↑ «Los 'soldados' que Nou dejó atrás», 08-02-2014. Arxivat de l'original el 2014-02-08. [Consulta: 17 juny 2024].
# Kirchheim (Turíngia)

Kirchheim és un municipi alemany del Districte de Ilm, Amt de Riechheimer Berg, Bundesland de Turíngia.

## Nuclis

Té tres nuclis de població:
* Kirchheim
* Bechstedt-Wagd
* Werningsleben

## Referències

* Verwaltungsgemeinschaft Riechheimer Berg
# Kirchner

Kirchner és el nom dels següents personatges:
* Leon Kirchner (Brooklyn, 1819 - Manhattan, 1909) compostor estatunidenc.
* Ernst Ludwig Kirchner (Aschaffenburg, 1880 - Frauenkirch, Suïssa, 1938), pintor expressionista alemany
* Néstor Kirchner (Río Gallegos, 1950 - El Calafate, 2010), polític i advocat argentí president de l'Argentina entre 2003 i 2007
* Cristina Fernández de Kirchner (La Plata, 1953), política i advocada argentina muller de Néstor Kirchner i presidenta de l'Argentina des de 2007
# Kirchhoffita

La kirchhoffita és un mineral de la classe dels silicats, que pertany al grup de les zeolites. Rep el nom en honor de Gustav Kirchhoff (12 de març de 1824 - 17 d'octubre de 1887), qui va ser co-descobridor del cesi i que va co-desenvolupar el camp de l'espectroscòpia química.

## Característiques

La kirchhoffita és un silicat de fórmula química Cs(BSi₂O₆). Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema tetragonal. La seva duresa a l'escala de Mohs es troba entre 6 i 6,5.
Segons la classificació de Nickel-Strunz, la kirchhoffita pertany a «09.GB - Tectosilicats amb H₂O zeolítica, amb cadenes de connexions senzilles de 4-enllaços» juntament amb els següents minerals: amonioleucita, analcima, hsianghualita, lithosita, leucita, pol·lucita, wairakita, laumontita, yugawaralita, roggianita, goosecreekita, montesommaïta i partheïta.

## Formació i jaciments

Va ser descoberta a la glacera Darai-Pioz, situada a les muntanyes Alai, dins la Serralada Tien Shan (Regió sota subordinació republicana, Tadjikistan). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Kirchhoffite» (en anglès). Mindat. [Consulta: 24 juny 2019].